Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=71
Timestamp: 2017-11-19 16:02:48+00:00

Document:
kh29032005
Kunnanhallitus KOKOUSKUTSU 4/2005
Laatimispäivämäärä: 21.03.2005
Aika 29.03.2005 kello 19.00
Käsiteltävät asiat 95 §	KOKOUKSEN LAILLISUUS JA PÄÄTÖSVALTAISUUS Sivu 114
96 §	PÖYTÄKIRJAN TARKASTAJIEN VALINTA Sivu 114
97 § VETOOMUS JÄMIJÄRVEN PERUSTURVALAUTAKUNNALLE JA KUNNANHALLITUKSELLE Sivu 115
98 §	JÄRVEN KUNNOSTUKSEN RUOPPAUSTUKI Sivu 116
99§	JÄTEHUOLTOTAKSAN TARKISTAMINEN Sivu 117
100 § PÖYTÄKIRJOJEN TIETOON SAATTAMINEN Sivu 118
101 §	TIEDOKSI SAATETTAVAT ASIAT Sivu 119
102 §	JÄMIJÄRVEN LAAJAKAISTA HANKE Sivu 120
103 §	KUNNALLISTEN VIRKA- JA TYÖEHTOSOPIMUKSIEN HYVÄKSYMINEN Sivu 122
104 § TYÖN VAATIVUUDEN ARVIOINNISTA Sivu 125
105 § TIEDOKSI SAATETTAVAT ASIAT Sivu 131
106 §	KANKAANPÄÄN SEUDUN REUMAYHDISTYS RY:N AVUSTUSANOMUS Sivu 133
107 §	"LAPSI LIIKKUU JA LEIKKII -LIIKUNTAA LÄPI ELÄMÄN" -HANKE Sivu 134
108 §	LAUSUNTO SATAKUNNAN ERITYISHUOLTOPIIRILLE PALVELUKOTIEN KEHITTÄMISLINJAUKSISTA JA KEHITYSVAMMAISTEN TYÖTOIMINNASTA Sivu 136
109 §	LAUSUNTO SATAKUNNAN ERITYISHUOLTOPIIRILLE PERUSSOPIMUKSEN
MUUTTAMISESTA Sivu 137
110 §	KUNNANVALTUUSTON PÄÄTÖSTEN 14.12.2004, 25.01.2005 JA 15.02.2005 LAILLISUUSVALVONTA JA TÄYTÄNTÖÖNPANO Sivu 138
111 §	KUNNANVIRASTON PITÄMINEN SULJETTUNA
06.05.2005 Sivu 139
112 §	KUNNANVIRASTON PITÄMINEN SULJETTUNA KESÄLLÄ 2005 Sivu 140
113 §	ATERIOITTEN HINNAT SOSIAALITOIMEN ALUEELLA Sivu 141
114 §	VUOKRASOPIMUKSEN HYVÄKSYMINEN/JÄMIN SM-HIIHDOT Sivu 143
115 §	EDUSTAJIEN NIMEÄMINEN "TOISEN ASTEEN KOULUTUKSEN KEHITTÄMINEN SATAKUNNASSA" HANKKEEN ALUEPALAVERIIN Sivu 144
116 §	JÄMI - TUOTTEILLAAN TUNNETUKSI HANKE (JATKOHANKE) Sivu 145
117 §	VUODEN 2004 TILINPÄÄTÖS JA TOIMINTAKERTOMUS Sivu 145
118 §	KANNANOTTO PERUSTERVEYDENHUOLLON ORGANISOINTIIN Sivu 146
119 §	SININAUHALIITON HANKKEEN OSATOTEUTTAMINEN JÄMIJÄRVELLÄ Sivu 147
Kunnanhallitus KOKOUSPÖYTÄKIRJA 4/2005
KOKOUSAIKA 29.03.2005 kello 19.00 - 21.06
ASIAT §§ 95 - 120
Ehdotus: Pöytäkirjan tarkastajiksi valitaan tarkastusvuorossa olevat Merja Lahdenpää ja Olli Seppälä.
Perusturvalautakunta 33 § 24.02.2005
97 § VETOOMUS JÄMIJÄRVEN PERUSTURVALAUTAKUNNALLE JA KUNNANHALLITUKSELLE
Perusturvaltk 33 §
Sosiaalitoimistoon on tullut 31.10.2005 vanhainkodin työntekijöiden 15.12.2004 allekirjoittama vetoomus Kaija Saarenpään ja Tarja Pentin laitosapulaisen toimen muuttamisesta lähihoitajan viraksi (liite 33.1).
Ehdotus: Perusturvalautakunta päättää keskustella asiasta ja päätösehdotus tehdään keskustelun perusteella.
Ehdotus: Perusturvalautakunta päättää, että laitosapulaisen toimia ei muuteta lähihoitajan toimiksi. Työn vaativuuden arviointi on työn alla ja jos laitosapulaiset (kuten muutkin työntekijät) tekevät vaativampia tehtäviä kuin asianomainen tehtävä on, asia otetaan esiin päätettäessä harkinnanvaraisen henkilökohtaisen lisän maksamisesta.
Päätös: Perusturvalautakunta päätti, että laitosapulaisen toimia ei muuteta lähihoitajan toimiksi. Työn vaativuuden arviointi on työn alla ja jos laitosapulaiset (kuten muutkin työntekijät) tekevät vaativampia tehtäviä kuin asianomainen tehtävä on, asia otetaan esiin päätettäessä harkinnanvaraisen henkilökohtaisen lisän maksamisesta.
Tekninen lautakunta 38 § 24.02.2005
98 § JÄRVEN KUNNOSTUKSEN RUOPPAUSTUKI
Tekninen ltk 38 § Kunnanvaltuusto on varannut vuoden 2005 talousarvioon 8 000 euron määrärahan käytettäväksi avustuksena niille yksityisille, jotka kunnostavat omia rantojaan ko. vuoden aikana. Kunnanhallitus on ohjeenaan määrännyt, että avustusta myönnettäessä tulee ottaa huomioon mm. avustuksen enimmäismäärä, valintakriteerit (mikäli hakemuksia yli talousarvion), tasavertaisuus, järven tilan kokonaisuuden huomioiminen ja alueellisuus.
2. Hakemukset on jätettävä kunnan tekniseen toimistoon 4.5.2005 mennessä oheisella hakemuskaavakkeella liitteineen. Avustus on enintään 40 % hyväksytyistä kustannuksista, koskien konetöitä.
5. Avustuksen maksatuksen suorittaa tekninen toimisto, tositteiden perusteella tai jos työ on tehty omalla konekalustolla niin hyväksyttävän kirjallisen selvityksen perusteella. Työ on tehtävä siten, että maksatusta haetaan viimeistään 15.12.2005 mennessä.
Ruoppausavustushakemusmalli liitteenä 38.1.
KH 98 § Ruoppausavustushakemusmalli on esityslistan liitteenä nro 98.1.
Ehdotus: Kunnanhallitus hyväksyy teknisen lautakunnan tekemän ehdotuksen.
Tekninen lautakunta 18 § 24.02.2005
99§ JÄTEHUOLTOTAKSAN TARKISTAMINEN
Tekninen ltk 18 §
Voimassa olevan Jämijärven kunnan jätetaksan on kunnanvaltuusto hyväksynyt 21.4.1998 § 29.
Päätösehdotus: Jätehuoltotaksa ehdotetaan kunnanhallituksen ja kunnanvaltuuston hyväksyttäväksi liitteenä olevan taksaluonnoksen mukaisesti.
KH 99 § Jätehuoltotaksaluonnon on esityslistan liitteenä nro 99.1.
Ehdotus: Kunnanhallitus hyväksyy teknisen lautakunnan ehdotuksen ja esittää sen edelleen valtuuston hyväksyttäväksi.
100 § PÖYTÄKIRJOJEN TIETOON SAATTAMINEN
_ Sivistyslautakunta 22.02.2005
_ Maaseutulautakunta 07.03.2005
_ Perusturvalautakunta 24.02.2005
_ Yhteistyötoimikunta 07.03.2005
_ Vapaa-aikalautakunta 10.03.2005
_ Tekninen lautakunta 24.02.2005
- Sisäasiainministeriö: Peruspalvelujen arviointisuunnitelma vuodelle 2005
- Tilastokeskus: Kuntien vuoden 2005 talousarviotilaston tiedonantajapalaute
- Sisäasiainministeriö: Aasian luonnononnettomuudesta kunnille aiheutuvien kustannusten arviointi
- Tekninen lautakunta: Käyttösuunnitelman hyväksyminen teknisen lautakunnan osalta
- Opetushallitus: Maahanmuuttajien, saamenkielisten ja romanikielisten oppilaiden /opiskelijoiden opetusjärjestelyt esiopetuksessa, perusopetuksessa ja lukiokoulutuksessa 2005
- Opetushallitus: European label - kieltenopetuksen eurooppalainen laatuleima 2005
- Peijari, Koivukulma
- Omaiset mielenterveystyön tukena Satakunnan yhdistys ry: Toiminta-avustus vuodelle 2005
- Sisäasiainministeriö: Kuntien yhdistymiseen liittyvien esiselvitysavustusten hakeminen
- Kuntaliitto: Yleiskirje, Pohjoisen ja etelän kuntien yhteistyöohjelman rahoitushaku avautuu kaikille kunnille
- Kuntaliitto: Onko arkistotoimen hoidon johtovastuu virkasuhde vai työsuhde?
- Lounais-Suomen ympäristökeskukselle lähetetty kirje, asia: Ympäristölupa Fortum Oil And Gas Oy
- Porin Maistraatti: Porin maistraatin toimialueen kuntien väkiluvut
Kunnanhallitus 70 § 08.02.2005
102 § JÄMIJÄRVEN LAAJAKAISTA HANKE
KH 70 §
KH 102 § Satakunnan TE-keskus on tehnyt hankkeesta 15.03.2005 myönteisen päätöksen. Liite nro 102.1.
Samaan aikaan sai myönteisen päätöksen myös Kiikoisten ja Karvian kunnat. Näille kolmelle hankkeelle on tarkoitus perustaa yhteinen ohjausryhmä.
2) nimetä hankkeen ohjausryhmään maaseutusihteeri Tuomo Leikkolan.
Yhteistyötoimikunta 5 § 07.03.2005
103 § KUNNALLISTEN VIRKA_ JA TYÖEHTOSOPIMUKSIEN HYVÄKSYMINEN
Yhteistyötmk 5 §
Kunnallinen virka_ ja työehtosopimukset 2005 _ 2007 allekirjoitettiin 16.12.2004 ja ovat voimassa 16.02.2005 _ 30.09.2007. Sopimuskorotukset ja kunnallisen palkkausjärjestelmän kehittämistoimenpiteitä koskeva sopimus nostavat kustannuksia vuonna 2005 keskimäärin 2,5 % ja vuonna 2006 keskimäärin 1,3 % edellisen vuoden tilanteesta. Edellisen vuoden keskiarvoon verrattuna palkat nousevat vuonna 2005 keskimäärin 3,6 % ja vuonna 2006 keskimäärin 2,7 %.
Yleisen virka_ ja työehtosopimuksen mukaan viranhaltijan/työntekijän peruspalkkaa tai siihen rinnastettavaa kuukausipalkkaa korotetaan 01.03.2005 lukien yleiskorotuksella ja liittoerällä seuraavasti:
_tehtäväkohtaista palkkaa korotetaan 2,5 %, jos tehtäväkohtainen palkka 28.02.2005 on vähintään 1 582,11 € jos tehtäväkohtainen palkka 20.02.2005 on alle 1 582,11 €, tehtäväkohtaista palkkaa korotetaan ensin 0,6 % ja sitten 30,66 € kuukaudessa. Henkilökohtaista (palkkausluku 6 §, 1 mom.) lisää korotetaan 2,5 prosentilla.
Kunnallisen teknisen henkilöstön virka- ja työehtosopimuksen palkantarkistukset seuraavat em. KVTES:n korotusmallia. Viranhaltijan ja työntekijän henkilökohtaista lisää ja erillislisää korotetaan kumpaakin sillä prosenttimäärällä, jolla hänen tehtäväkohtaista palkkaansa on korotettu.
Perhepäivähoitajien palkkoja korotetaan 01.03.2005 alkaen liitteen 12 mukaan. Liite 12 A otetaan käyttöön viimeistään 01.08.2005 ja sen määräyksissä on otettu huomioon 01.03.2005 yleiskorotus sekä kaikki sopimuskauden liittoerät ja tasa-arvoerä. Perhepäivähoidon ohjaaja Susanna Luomaniemi on menossa koulutukseen perhepäivähoidon palkka-asioista 08.03.2005.
Uusi OVTES on 16.02.2005 allekirjoitetun tulopoliittisen sopimuksen mukainen. 01.03.2005 voimaan tulevat C-palkkataulukot, euromääräiset palkat ja lisäpalkkiot, joihin on lisätty yleiskorotukset, 01.03.2005, 1,9 % ja 01.06.2006, 1,4 %. Kunnallisen opetushenkilöstön virka- ja työehtosopimuksen keskimääräinen kustannusvaikutus opetusalan palkkasummasta vuonna 2005 on 2,5 % ja vuonna 2006 on 2,2 % sisältäen yleiskorotuksen sekä liitto- ja tasa-arvoerän. Vuoden 2005 sopimusmuutokset sovitaan keskitetysti, joten paikallisia järjestelyeriä ei palkkaukseen ole käytettävissä. Sopimus liittoerän käytöstä tehdään 28.02.2005 mennessä.
Tuntipalkkaisten sopimuksen mukaan palkkoja korotetaan 01.03.2005 tai sitä lähinnä alkavan palkanmaksukauden alusta yleiskorotuksella, jonka suuruus on 18 senttiä/h, vähintään 1,9 % sekä 0,6 %:n suuruisella liittoerällä. Korotukset toteutetaan siten, että perustuntipalkkoja korotetaan 20_26 senttiä tunnilta. Palkka-asteikkojen ylärajoja on korotettu em. enemmän. Työkokemuslisiä korotetaan 1-3 senttiä tunnilta ja henkilökohtaisia lisiä, työolosuhdelisiä sekä suorituspalkkoja keskimäärin 2,7 %. Paikallista erää ei 01.03.2005 lukien jaeta erikseen, vaan se on käytetty em. korotuksiin.
Nuorten alle 18 vuotta täyttäneiden palkkoja korotetaan 20 senttiä tunnilta ollen 01.03.2005 lukien 6,57-6,79 euroa tunnissa.
Kunnanhallitus on kokouksessaan 08.12.2004, § 340 hyväksynyt yhteistyötoimikunnan kokouksessaan 07.12.2004, §9 tekemän esityksen, jonka mukaan sopimukseen perustuvat peruspalkat maksetaan automaattisesti kun korotus on ajankohtainen
Liitteenä 5.1. Jämijärven kunnan viranhaltijoiden ja työntekijöiden palkkaus 01.03.2005 alkaen. Liitteessä ilmenee tehtävän palkkauksen alaraja ja maksettava peruspalkka 01.03.2005 alkaen sekä palkkaryhmä sekä ehdotukset joidenkin työntekijöiden palkkauksesta. Yksi korjausehdotus koskee Susanna Luomaniemelle työtehtävän alkaessa 01.08.2001 luvattua palkan tarkistusta. Työsuhteen alkaessa työsopimukseen on merkitty esikoulun opettajan tehtävät, perhepäivähoidon ohjaustehtävät ja koululaisten iltapäivätoiminnan suunnittelu- ja valvontatehtävät.
Liitteenä 5.2. kirjastosihteeri Aira Pietilän palkantarkistusanomus, tehtäväkuva,esimiehen ja työmarkkinalaitoksen lausunto sekä asiaa koskeva kohta kunnan kirjastojohtosäännöstä. Kunnanhallitus on 23.11.2004, § 332 päättänyt pyytää Aira Pietilän palkkauksesta yhteistyötoimikunnan lausunnon.
1. merkitä liitteen 5.1. mukaiset asiat tietoon saatetuksi ja esittää kunnanhallitukselle tiedoksi saatetuksi
2. keskustella Susanna Luomaniemen palkkausasiasta ja esittää kunnanhallituksen hyväksyttäväksi Susanna Luomaniemen palkkausta koskevan korjausehdotuksen.
3. keskustella Aira Pietilän palkkausasiasta ja keskustelun pohjalta antaa ehdotuksensa kunnanhallitukselle.
1. merkitä liitteen 5.1. mukaiset asiat tietoon saatetuksi ja esittää edelleen kunnanhallitukselle tiedoksi saatetuksi
2. esittää kunnanhallituksen hyväksyttäväksi Susanna Luomaniemen palkkausta koskevan korjausehdotuksen, jonka mukaan palkkausta tarkistettaisiin 01.03.2005 alkaen siten, että palkkaryhmäkoodi on 05 PKO 011 ja palkkaus 1.964,25 euroa/kk.
3. esittää kunnanhallituksen hyväksyttäväksi Aira Pietilän palkkausta koskevan korjausehdotuksen, jonka mukaan palkkausta tarkistettaisiin 01.01.2005 alkaen kanslistin palkkaryhmäkoodin 01 TOI 010 mukaiseksi, jolloin palkkaus olisi 01.01.2005 1.584,55 euroa/kk, (1.568,93 euron sijaan ja 01.03.2005, 2,5 % korotuksella palkkaus olisi 1.656,78 euroa 1.624,16 euron sijaan. Edelleen yhteistyötoimikunta päätti, että Kati Mansikkamäki laatii Auli Rannan kanssa asiasta kirjallisen sopimuksen Aira Pietilän kanssa.
KH 103 § Viranhaltijoiden ja työntekijöiden palkkaus 1.3.2005 on liitteenä nro 103.1. ja sopimus Aira Pietilän palkantarkistuksesta liitteenä nro 103.2.
Yhteistyötoimikunta 6 § 07.03.2005
104 § TYÖN VAATIVUUDEN ARVIOINNISTA
§ 4, 15.06.2004 Työn vaativuuden arviointia on käyty vuoden 2002 alusta lähtien. Arviointi perusteena on käytetty KTV:n valmistelemaa lomaketta. Lomakkeen hyödyntäminen on johtanut lähelle analyyttistä arviointia.
- perushoitaja, kodinhoitaja, lähihoitaja, hoitoapulainen, laitosapulainen, ryhmäperhepäivähoitaja, keittäjä, keittäjäsiivooja ja keittiöapulainen
§ 10, 07.12.2004 Henkilökohtaisesta lisästä on annettu ohjeita KVTES:n palkkausluvun liitteessä 8. Henkilökohtaisen lisän maksaminen edellyttää yleensä henkilökohtaisen työsuorituksen arviointia, mitä asianomainen saa työssään aikaan verrattuna
asetettuihin tavoitteisiin. Hyvän ammatinhallinnan ja osaamisen lisäksi työn onnistumisen kannalta tärkeitä tekijöitä ovat esim. yhteistyökyky, vastuuntunto, huolellisuus, joustavuus, ihmissuhdetaidot ja yhteisön kehittämistarpeiden huomioiminen. Henkilökohtaisen lisän maksamisperusteet määritellään paikallisesti.
Yhteistyötoimikunta on 15.06.2004 päättänyt tyyppikuvausten laadinnasta elo_ kuun 6. päivään 2004 mennessä. Tyyppikuvausten laadinta on viivästynyt ja on syytä määrätä uusi päivämäärä jolloin tyyppikuvausten tulee olla valmiina. Tyyppikuvauksilla tarkoitetaan ammattiryhmien tehtäväkuvauksia (käytetty myös toimenkuva ja työnkuva nimitystä), joihin yksittäisten henkilöiden tehtäväkuvaus sijoitetaan ja arvioidaan.
5 § 07.03.2005 Uudet kunnalliset virka- ja työehtosopimukset on allekirjoitettu 16.12.2004
ja ovat voimassa 16.02.2005 - 30.09.2007. Palkkausjärjestelmän tavoitteena on motivoida henkilöstöä hyviin työsuorituksiin, edistää toiminnan tuloksellisuutta ja varmistaa kunta-alan palkkojen kilpailukyky. Tavoitteeseen pyritään oikeudenmukaisella palkalla.
Henkilökohtaista lisää (harkinnanvarainen osa) voidaan maksaa työtulosten ja ammatinhallinnan perusteella. Henkilökohtaisen lisän vuosisidonnainen osa maksetaan palveluksessa oloajan perusteella (5 ja 10 palvelusvuoden jälkeen, kumpikin 5 % peruspalkasta (aikaisemmin kokemuslisät). Henkilökohtaisen lisän vuosisidonnaista osaa ei voida alentaa tai poistaa (luonteeltaan
takuumääräys). Henkilökohtaisen lisän harkinnanvaraisen osan maksamisperusteet määritellään paikallisesti. Perusteet ja niiden painoarvot voivat vaihdella eri yksiköissä. Paikallisessa palkanlaskennassa henkilökohtaisen lisän vuosisidonnainen osa ja harkinnanvarainen osa pidetään erillään.
Jokaisen organisaation on itse laadittava henkilökohtaisen harkinnanvaraisen lisän arviointi- ja jakoperusteet. "Henkilökohtaisen harkinnanvaraisen lisän perusteina voivat työtulosten ja tavanomaisten työtehtävien hallinnan lisäksi olla esim. monitaitoisuus sekä erityistiedot ja -taidot, mikäli näitä voidaan käyttää omaa pääasiallista vastuualuetta laajemmin hyväksi työyhteisössä,
taikka muut työn onnistumisen kannalta oleelliset tekijät kuten omaehtoinen koulutus ja ammattitaidon syventäminen. Lisäksi arviointia ja jakoa ohjaamaan voidaan ottaa esimerkiksi arvokeskustelun pohjalta määritellyt käsitteet kuten yhteistyökyky, vastuuntunto, joustavuus, ihmissuhdetaidot ja kehityshakuisuus." Henkilökohtainen harkinnanvarainen lisä voidaan ottaa käyttöön, kun tehtävät on laitettu vaativuusjärjestykseen. Tehtävät voidaan laittaa ehkä helpoimmin vaativuusjärjestykseen tehtäväjaon mukaan. Seuraavassa tehtäväryhmiä on kuusi ja joitakin tehtäviä on siirretty em. ryhmistä toiseen ryhmään:
- laitos- ja avopalvelujohtaja, päiväkodin johtaja, perhepäivähoidon ohjaaja/esikoulun opettaja, työ- ja päivätoiminnan sekä asumispalvelujen ohjaaja
Tyyppikuvaukset kunnan eri tehtäväalueilla on laadittu yhteistyötoimikunnan tehtäväksi annon perusteella. Tyyppikuvaus on peruskuvaus työpaikan kustakin tehtäväkokonaisuudesta. Se kuvaa, mitä keneltä tahansa kyseistä työtä suorittavalta kohtuudella edellytetään. Kuvauksia on laadittu pääsääntöisesti yksi kutakin tehtävänimikettä kohti. Henkilöstön kanssa tyyppikuvaukset käydään läpi yksilökohtaisesti ja sen jälkeen seurantaryhmässä/yhteistyötoimikunnassa sekä edelleen lautakunnissa ja kunnanhallituksessa, josta osa otettavissa hallinto_ sääntöön ja edelleen osastojen johtosääntöihin.
1. keskustella edellä esitetyistä asioista ja hyväksyä esitetyt kuusi tehtävä-/ palkkaryhmää (mahdollisten muutosten mukaisina)
1. hyväksyä esitetyt kuusi tehtävä_/palkkaryhmää seuraavin muutoksin: vapaa-aikasihteeri siirrettiin ryhmästä 1. johtotehtävät ryhmään 2. esimiestehtävät, ryhmään 5. ammattitehtävät lisättiin ammattimies ja ryhmään 6 lisättiin kouluavustaja
3. kun tehtävien vaativuusjärjestyksestä syntyi yhteisnäkemys, keskusteltiin alustavasti harkinnanvaraisen henkilökohtaisen lisän jakoperusteista, kuten:
- työtulosten ja tavanomaisten työtehtävien hallinnan lisäksi esim. monitaitoisuus sekä erityistiedot ja _taidot, mikäli näitä voidaan käyttää omaa pääasiallista vastuualuetta laajemmin hyväksi työyhteisössä ja muut työn onnistumisen kannalta oleelliset tekijät kuten omaehtoinen koulutus ja ammattitaidon syventäminen, ei kuitenkaan niin, että työntekijä siirtyisi muuhun ammattiryhmään tai palkkaryhmään
4. hyväksyä myös sen, että yhteistyötoimikunta toimii myös seurantaryhmänä, johon lisäksi osallistuvat kunnanjohtaja, rehtori ja rakennuspäällikkö sekä vanhustyön aluetta käsiteltäessä myös laitos_ ja avopalvelujohtaja
KH 104 § Kunnanhallitus merkitsee hyväksyen tiedoksi yhteistyötoimikunnan esityksen.
Päätös: Kunnanhallitus päätti yksimielisesti jättää asian pöydälle selkeämmän esityksen saamiseksi.
Yhteistyötoimikunta 7 § 07.03.2005
Yhteistyötmk 7 § 1. Yhteistyötoimikunta teki kokouksessaan 07.12.2004 ehdotuksen kunnanhallitukselle, että kunnan henkilökunnan hiihtomahdollisuutta hiihtotunnelissa jatkettaisiin. Kunnanhallitus on hyväksynyt ehdotuksen (18.01.2005, § 31) joten kunnan työntekijät pääsevät Jämin hiihtotunneliin hiihtämään 01.01.-31.05.2005 välisenä aikana, 3,50/4,50 euroa henkilö, riippuen sesongista (laskutus kansion mukaan). Henkilökunnan aiheuttamat kustannukset maksetaan kunnan TYKY-toimintaan varatusta määrärahasta.
2. Uudet yhteistoimintamenettelyä ja työelämän kehittämisasioita koskevat sopimukset vuosille 2005 - 2007 on allekirjoitettu 15.12.2004 ja ovat tulleet voimaan 16.02.2005. Lisäyksiä yhteistoimintamenettelyn asiapiiriin:
- koulutussopimuksen mukainen taloussuunnitelma täydennystä koulutussopimukseen
- yksityisyyden suojasta työelämässä, esim. kameravalvonta, kulunvalvonta
- huumetesteihin liittyvä menettely...
3. Kunnanhallitus hyväksyi 18.01.2005, § 27 vuoden 2005 talousarvioon varatuista kehittämisrahoista 1000 euroa käytettäväksi yhteistyötoimikunnan esittämään työn vaativuuden arviointikoulutukseen.
4. Yhteistyötoimikunta on 05.02.2003 § 6, käsitellyt työsuojelutarkastusten epäkohtia sosiaalitoimen toimipaikoilla. Tuolloin havaittiin, että työterveyshuoltosopimus puuttui toimipaikoilta. Sopimus on toimitettu asianomaisiin toimipaikkoihin.
5. Pelastussuunnitelmat on tehty vanhainkodille/palvelutalolle vuonna 2003 ja päivitetty vuonna 2005, sekä terveystalolle 20.12.2004 ja Hepokodille vuonna 2005. Paloasioiden määräaikaistarkastukset on em. kiinteistöihin tehty tämän vuoden alussa.
Ehdotus: Yhteistyötoimikunta päättää keskustella em. asioista sekä tekee päätöksen työn vaativuuden arviointikoulutuksen järjestämisestä.
1. esittää, että kunnanhallitus hyväksyisi kunnan työntekijöille uimahallikäynnit Kankaanpään uimahallissa siten, että kunta maksaisi käytöstä johtuvat kustannukset
2. lisätä kohtaan 2, että huumetestien tulokset toimitetaan työntekijälle, jonka tehtävä on toimittaa tulokset työnantajalle
3. että työn vaativuuden arviointikoulutusta ei tässä vaiheessa järjestetä
4. merkitä kohdat 4 ja 5 tiedokseen
KH 105 §
Perusturvalautakunta 42 § 29.03.2005
106 § KANKAANPÄÄN SEUDUN REUMAYHDISTYS RY:N AVUSTUSANOMUS
Perusturvaltk 42 §
Kankaanpään Seudun Reumayhdistys ry hakee Jämijärven kunnan avustusta Vammaisjärjestöjen tukiprojekti II:en avustajatoimintaan (liite 42.1) palvelujen tuottamiseksi jämijärviläisille asiakkaille. Pääperiaatteena olisi, että yhdistys palkkaisi yhdistelmätuella jämijärviläisen työntekijän, joka toimisi vähävaraisten apua tarvitsevien ihmisten avustajana siivous_, asiointi_, ym. tehtävissä, joista maksu olisi 14 euroa/5h (pääpaino) tai 8 euroa/2h.
Ehdotus: Perusturvalautakunta päättää esittää kunnanhallitukselle, että Kankaanpään Seudun Reumayhdistys ry:lle myönnettäisiin 500 euron avustus hakemuksen mukaisesti avustajatoimintaan palvelujen tuottamiseksi jämijärveläisille asiakkaille.
Päätös: Perusturvalautakunta päätti esittää kunnanhallitukselle, että Kankaanpään Seudun Reumayhdistys ry:lle myönnettäisiin 500 euron avustus hakemuksen mukaisesti avustajatoimintaan palvelujen tuottamiseksi jämijärveläisille asiakkaille jämijärviläisen työntekijän voimin projektin ajaksi.
Kunnanhallitus 265 § 13.10.2004
107 § "LAPSI LIIKKUU JA LEIKKII - LIIKUNTAA LÄPI ELÄMÄN" - HANKE
KH 265 §
Kunnanhallitus on käsitellyt aiemmin ns. keskusteltavissa sioissa liikuntaneuvoja Juha Rantasen hankeaihiota koskien lasten motoriikan kehittämistä. Tällöin sovittiin, että asiaa jatkovalmistellaan hankkeeksi asti.
Esityslistan liitteenä on Leader+ kehittämishankehakemus koskien "lapsi liikkuu ja leikkii - liikunta läpi elämän" hanketta. Liite nro 265.1.
Hanke on saanut Satakunnan TE-keskukselta myönteisen päätöksen 16.03.2005. Liite nro 107.1.
Hankeaikatauluksi on muutettu päätösaikataulusta johtuen
1.2. - 31.12.2005.
3) pyytää tarjoukset hankkeen toteuttamisesta.
Perusturvalautakunta 41 § 29.03.2005
108 § LAUSUNTO SATAKUNNAN ERITYISHUOLTOPIIRILLE PALVELUKOTIEN KEHITTÄMISLINJAUKSISTA JA KEHITYSVAMMAISTEN TYÖTOIMINNASTA
Perusturvaltk 41 §
Satakunnan erityishuoltopiirin kuntayhtymä pyytää jäsenkunnilta lausuntoa Antinkartanon palvelukotien kehittämislinjauksista sekä kehitysvammaisten työtoiminnasta (liite 41.1).
Jämijärven kunnan kehitysvammaisten asumispalvelujen ja työtoiminnan tarve pysynee vuoden 2004 tasolla. Paikallisista ratkaisumahdollisuuksista keskustellaan Karviassa sosiaalijohtajien kokouksessa 04.04.2005.
Ehdotus: Perusturvalautakunta päättää kannanottonaan esittää kunnanhallitukselle:
1. ettei Jämijärven kunnalla ole tällä hetkellä tarvetta lisätä työtoiminnan käyttöä. Tarkemmin työtoiminnan tarve vuodelle 2006 selvitetään talousarvion laadinnan yhteydessä
2. että, Antinkartanon palvelukotien kehittämislinjaukset ovat oikeansuuntaisia.Vuoden 2006 talousarvion laadintaan mennessä selvitetään asumispalveluja koskevat paikalliset ratkaisut ja Antinkartanon palvelukotien käyttötarve. Antinkartanon palveluja ja erityisosaamista käytämme tarpeen vaatiessa vaikeavammaisten hoidon turvaamiseksi.
Ehdotus: Kunnanhallitus päättää antaa asiasta lausuntonaan perusturvalautakunnan esittämän kannanoton.
Perusturvalautakunta 48 § 29.03.2005
109 § LAUSUNTO SATAKUNNAN ERITYISHUOLTOPIIRILLE PERUSSOPIMUKSEN MUUTTAMISESTA
Perusturvaltk 48 §
Satakunnan erityishuoltopiirin kuntayhtymä pyytää jäsenkunnilta lausuntoa viimeisen työnantajan työeläkemaksun määräytymisestä, joka edellyttää perussopimuksen muuttamista (liite 48.1).
KH 109 § Luonnos uudeksi perussopimukseksi on liitteenä nro 109.1.
Ehdotus: Kunnanhallitus esittää valtuustolle, että valtuusto hyväksyy Satakunnan erityishuoltopiirin kuntayhtymän perussopimuksen oheisen liitteen mukaisesti.
110 § KUNNANVALTUUSTON PÄÄTÖSTEN 14.12.2004, 25.01.2005 JA 15.02.2005 LAILLISUUSVALVONTA JA TÄYTÄNTÖÖNPANO
Kunnanvaltuusto on pitänyt kokouksensa 14.12.2004, 25.01.2005 ja 15.02.2005.
14.12.2004, 25.01.2005 ja 15.02.2005 koska ne on tehty laillisessa järjestyksessä eivätkä ne ylitä kunnanvaltuuston toimivaltaa eivätkä ole muutenkaan lainvastaisia.
111 § KUNNANVIRASTON PITÄMINEN SULJETTUNA 06.05.2005
Vuonna 2004 kunnanvirasto pidettiin suljettuna helatorstain jälkeisenä perjantaina. Henkilökunta piti tällöin vuosilomiaan. Tänä vuonna helatorstai on 05.05.2005. Viraston henkilöstöstä suuri osa anoo lomapäivää em. päivän jälkeiselle perjantaille.
Ehdotus: Kunnanhallitus päättää, että kunnanvirasto pidetään suljettuna 06.05.2005.
112 § KUNNANVIRASTON PITÄMINEN SULJETTUNA KESÄLLÄ 2005
Ehdotus: Kunnanhallitus päättää, että kunnanvirasto pidetään suljettuna kolmen viikon ajan 4.7.2005 alkaen kuitenkin siten, että välttämättömistä toiminnoista huolehditaan.
Perusturvalautakunta 45 § 29.03.2005
113 § ATERIOITTEN HINNAT SOSIAALITOIMEN ALUEELLA
Perusturvaltk 45 §
Verohallituksen ennakonpidätyksistä vuonna 2005 noudatettavista luontoisetujen laskentaperusteista antaman päätöksen 11 §:n mukaan ravintoedun arvo on 4,80 € ateriaa kohden, jos edun hankkimisesta työnantajalle aiheutuneiden välittömien kustannusten ja näiden kustannusten arvonlisäveron määrä on vähintään 4,80 € ja enintään 8,00 €. Jos tämä määrä alittaa 4,80 € tai ylittää 8,00 €, edun arvona pidetään mainittujen kustannusten määrää. Edelleen päätöksen 13 §:n mukaan sairaalan, koulun, päiväkodin tai muun vastaavan laitoksen henkilökuntaan kuuluvan laitosruokailun yhteydessä saaman ravintoedun raha-arvona pidetään 3,60 euroa ateriaa kohden. Hoidettavien ruokailun valvonnan yhteydessä saaman ravintoedun arvo on 2,88 euroa ateriaa kohden. Ehdotus: Perusturvalautakunta päättää ehdottaa kunnanhallitukselle, että 1.1.-31.12.2005
1. Pääskyn päiväkodin valvovan henkilökunnan valvonnan yhteydessä saaman ravintoedun arvo on 2,88 euroa ateriaa kohden ja muulle kuin valvovalle hoitohenkilökunnalle aterioitten hinta on 3.60 euroa ateriaa kohden
2. Vanhainkodin, Hopearinteen palvelutalon, Kielokodin, Hepokodin ja avopalvelun, sekä muulta kunnan henkilökunnalta perittävän lounaan ja päivällisen hinta on 4,80 euroa sekä aamu- ja iltapalan hinta 2,25 euroa ja kahvi/tee + voi- tai kahvileipä 1,5 euroa
3. Vanhainkodilla aterioivilta muilta ulkopuolisilta kuin ateriapalveluun kuuluvilta peritään lounaasta ja päivällisestä 4,80 euroa, aamu- ja iltapalasta 2,25 euroa ja kahvi/tee + voi- tai kahvileipä 1,5 euroa.
KH 113 §
114 § VUOKRASOPIMUKSEN HYVÄKSYMINEN/JÄMIN SM-HIIHDOT
Jämin SM-hiihtojen 2005 markkinointiprojektia varten on kunnalla ollut vuokratilat JAT-asennus Oy:n yläkerrasta.
Vuokrasopimusta ei ole käsitelty kunnanhallituksessa. Sopimus on liitteenä nro 114.1.
Ehdotus: Kunnanhallitus hyväksyy oheisen liitteen mukaisen vuokrasopimuksen.
115 § EDUSTAJIEN NIMEÄMINEN "TOISEN ASTEEN KOULUTUKSEN KEHITTÄMINEN SATAKUNNASSA" HANKKEEN ALUEPALAVERIIN
Satakunnassa ollaan lähivuosina merkittävien työelämän muutosten ja ikäluokkien pienenemisestä aiheutuvien murrosten edessä. Maakunnan lukio- ja ammatillisen koulutuksen järjestäjillä on joitakin vuosia aikaa valmistautua näköpiirissä olevaan suureen muutokseen. Siksi Satakuntaliitto on käynnistänyt jäsenkuntiensa aloitteesta kehittämishankkeen, jonka tavoitteena on löytää maakunnasta mahdollisimman suuri yksituumaisuus siitä, miten tulevaisuuden haasteisiin tullaan vastaamaan.
Toisen asteen koulutuksen kehittäminen Satakunnassa -hanke on edennyt vaiheeseen, jossa kaikkien kuntien ja koulutuksen järjestäjien näkemykset koulutuksen taloudellisten toimintaedellytysten, saavutettavuuden, monipuolisuuden ja ennakoinnin osalta aina vuoteen 2020 saakka on haastatteluin kartoitettu. Hankkeen ohjausryhmä on päättänyt järjestää seuraavaksi eri puolilla maakuntaa neljä samansisältöistä aluepalaveria, joissa sekä selvitetään saatuja tuloksia että pohditaan tulevia toimintavaihtoehtoja. Kutsu on lähetetty satakuntalaisten toimijoiden ohella myös maakunnan rajoja sivuaviin kuntiin, koska ne muodostavat useinkin satakuntalaisten kuntien kanssa yhteisiä toisen asteen koulutuksen hakeutumisalueita.
Pohjois-Satakunnan tilaisuus on keskiviikkona 6.4.2005 klo 13.00 (kahvitus klo 12.30) Kankaanpäässä Pohjois-Satakunnan ammatti-instituutin tekniikan auditoriossa.
Ehdotus: Kunnanhallitus nimeää kunnan edustajat aluepalaveriin.
Päätös: Kunnanhallitus päätti yksimielisesti nimetä edustajikseen ko. tilaisuuteen Yrjö Alarodun, Rolf Björkmanin ja Tuija Rannan.
116 § JÄMI - TUOTTEILLAAN TUNNETUKSI HANKE (JATKOHANKE)
Jämi -tuotteillaan tunnetuksi hankkeelle on haettu alkuperäisen suunnitelman mukaisesti jatkohanketta.
Satakuntaliiton maakuntahallitus on 28.02.2005 tehnyt myönteisen päätöksen jatkohankkeen osalta. Liite nro 116.1.
2) että hankkeen I vaiheen ohjausryhmä jatkaa myös jatkohankkeen ohjausryhmänä
3) jatkaa Päivi Hietapakan ja Kirsi Leppihalmeen työsuhdetta 1.1.-30.10.2005 väliseksi ajaksi entisin ehdoin.
Kunnanhallituksen puheenjohtaja Matti Leppihalme poistui kokouksesta tämän asian käsittelyn ja päätöksenteon ajaksi todeten itsensä esteelliseksi. Puheenjohtajaksi valittiin varapuheenjohtajan poissa ollessa Tapio Rajalahti, joka johti puhetta tämän asian käsittelyn ja päätöksenteon ajan.
117 § VUODEN 2004 TILINPÄÄTÖS JA TOIMINTAKERTOMUS
Kuntalain mukaan tilikaudelta on laadittava tilinpäätös, joka on saatettava valtuuston käsiteltäväksi tilikautta seuraavan kesäkuun loppuun mennessä. Tilinpäätökseen kuuluvat tuloslaskelma, tase ja niiden liitetiedot sekä talousarvion toteutumisvertailu ja toimintakertomus. Lisäksi kunnan, jolla on kirjanpitolaissa tarkoitetulla tavalla määräämisvalta toisessa kirjanpitovelvollisessa, tulee laatia ja sisällyttää tilinpäätökseensä konsernitase liitteineen.
Kunnanhallituksen on toimintakertomuksessa tai sen antamisen yhteydessä tehtävä esitys tilikauden tuloksen käsittelyä sekä talouden tasapainottamista koskeviksi toimenpiteiksi. Tasekirja ja sen osana toimintakertomus on esityslistan liitteenä nro 117.1.
Tilinpäätöksen mukaan kunnan vuosikate vuonna 2004 oli + 302.772,30 euroa. Tilikauden ylijäämäksi poistojen jälkeen kirjattiin 325,00 euroa. Talousarviolainat lisääntyivät hieman vuoden aikana 1067 euroon/asukas (v. 2003 927 €/asukas). Maksuvalmius oli vuoden aikana tyydyttävä. Tilanne kiristyi kuitenkin vuoden lopussa ja lyhytaikaista lainaa nostettiin 200.000 euroa (edellisenä vuonna lyhytaikaista lainaa nostettiin vuoden lopussa n. 150.000 euroa). Tilinpäätöksen yhteydessä liittymismaksurahaston saldo siirretään edellisten tilikausien ylijäämä/alijäämään. Ennen 31.12.2003 kertynyt pääoma on 21.140,32 € ja 1.1.-31.3.2004 kirjatut liittymismaksut ovat 13.011,57 €.Ehdotus: Kunnanhallitus hyväksyy ja allekirjoittaa tilinpäätöksen vuodelle 2004. Kunnanhallitus esittää, että tilikauden tulos 325,00 euroa ylijäämää kirjataan omaan pääomaan yli/alijäämätilille.
118 § KANNANOTTO PERUSTERVEYDENHUOLLON ORGANISOINTIIN
Kankaanpään kaupungin kutsusta ovat Kankaanpään kansanterveystyön kuntayhtymän omistajakuntien kunnanjohtajat ja kunnanhallituksen puheenjohtajat kokoontuneet kaksi kertaa pohtimaan alueen perusterveydenhuollon organisointimallia. Neuvotteluissa on päädytty nykyisen Kuntayhtymämallin kehittämiseen ja uudelleen organisoimiseen siten, että lääkärijohtoisuudesta luovuttaisiin ja kuntayhtymää jatkossa johtaisi hallintohenkilö; kuntayhtymäjohtaja. Kehittämiseen liittyisi myös perussopimuksen sisällön uudelleen arviointi ja työstäminen. Tätä työtä varten tulee valita työryhmä.
Neuvottelun pohjana ollut muistio on liitteenä nro 118.1.
Peruskunnilta on pyydetty kannanotot asiaan.
Ehdotus: Kunnanhallitus päättää ilmoittaa kantanaan, että se pitää parhaana vaihtoehtona nykyisen kuntayhtymämallin kehittämistä ja siirtymistä kuntayhtymäjohtaja johtoiseen organisaatioon.
Lisäksi kunnanhallitus päättää nimetä edustajansa perussopimuksen tarkistamista valmistelevaan työryhmään.
Kunnanhallitus nimesi yksimielisesti perussopimuksen tarkistamista valmistelevaan työryhmään edustajakseen kunnanjohtaja Esa Ala-Karvian.
119 § SININAUHALIITON HANKKEEN OSATOTEUTTAMINEN JÄMIJÄRVELLÄ
M20 hanke tarkoittaa valtakunnallista Sininauhaliiton hallinnoimaa ja RAY:n rahoittamaa päihdehaittojen vähentämisen ja ehkäisyn projektia. Hanke toteutetaan maakunnittain ja Pirkanmaalla kohdekunnaksi on valittu Ikaalinen. Maakunnittain valitun alueen ja kunnan ehtona on ollut, että siellä tai sinne on perusteilla Sininauhaliiton jäsenjärjestö. Ikaalinen on täyttänyt nämä ehdot, sillä paikkakunnalla toimiva Toivon Portti ry edustaa Kristillinen Raittiusliitto nimisen sininauhaliiton jäsenjärjestön paikallisosastoa. Hankkeen kestoaika on n. 3 vuotta. Tavoitteena on tuottaa hankkeen avulla päihdeongelmaisille alueille vaihtoehtoisia ja päihteetöntä päivittäistoimintaa. Eräänä tavoitteena on aktivoida järjestöjen kansalaistoiminnan roolia ja mahdollistaa syrjäytyneiden ja päihdeongelmaisten osallisuutta toimijoina ja täysivaltaisina kansalaisina. M20 Ikaalinen hankkeen työntekijänä vastuullisena työntekijänä toimii Juhani Haveri, joka Sininauhaliiton pitkäaikainen päihdetyöntekijä ja ohjausryhmän puheenjohtajana on Aki Rantanen. Projekti on tiedustellut mahdollisuutta käyttää toimintansa Jämijärven tukikohtana kerrostalossa vapaana olevaa 3 h + k suuruista huoneistoa. Asiaa on käsitelty taloyhtiön hallituksessa, jossa on todettu, ettei heillä ole mitään asiaa vastaan, mikäli kunta maksaa vuokran samoin kuin muistakin tyhjistä asunnoista.
Päätös: Kunnanhallitus päätti yksimielisesti myöntää anotun huoneiston käyttöoikeuden ko. hankkeelle. Päätös on voimassa vuoden 2005 loppuun saakka ja sillä ehdolla, ettei asuntoa tarvita asuntokäyttöön.

References: § 24
 § 24
 § 24
 § 29
 § 08
 § 07
 § 340
 §9
 § 332
 § 07

§ 4

§ 10
 § 07
 § 07
 § 1
 § 31
 § 27
 § 6
 § 29
 § 13
 § 29
 § 29
 § 29
 §
114